Des de l'última reestructuració del Departament de la Presidència, efectuada pel Decret 200/1986, de 4 de juliol, i per tal d'adequar-la a les necessitats actuals es fa necessari ara procedir a una racionalització i ordenació de l'actual estructura organitzativa del Departament;
Amb aquesta finalitat, i d'acord amb els principis d'economia i eficàcia, el present Decret revisa i adapta a les noves necessitats les diverses normes reguladores de l'actual estructura del Departament, tenint-ne present l'especificitat i la configuració complexa de l'organització.
En aquest context es preveu una estructura coordinada i funcional que pugui assumir eficaçment les funcions i responsabilitats del Departament de la Presidència, que en uns casos implica una nova configuració i en altres una supressió d'estructura amb l'objecte de l'estalvi de la despesa pública.
En virtut de l'anterior, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat, i d'acord amb el Govern,
Correspon al Departament de la Presidència:
-1 El suport directe i l'assistència a la Presidència de la Generalitat.
-2 El seguiment del programa de Govern i de les relacions amb el Parlament.
-3 En relació amb el Consell Tècnic de la Generalitat de Catalunya, les funcions pròpies de la Presidència i la Secretaria, i en relació amb les reunions del Govern, les funcions de suport de la Secretaria del Govern.
-4 La coordinació i l'impuls de la projecció exterior de la Generalitat.
-5 La coordinació interdepartamental.
-6 L'impuls de l'organització administrativa de l'Administració de la Generalitat en col·laboració amb el Departament de Governació.
-7 La coordinació d'estudis prospectius en relació amb l'acció de govern.
-8 L'assessorament i la coordinació jurídica, així com la representació i defensa de l'Administració de la Generalitat, sens perjudici de les funcions que pertoquin a les assessories dels departaments i altres organismes o institucions, d'acord amb la legislació vigent.
-9 La coordinació de les relacions i actuacions institucionals de la Presidència amb els ens locals, corporacions, entitats i associacions.
-10 La difusió de l'activitat del Govern de la Generalitat, la coordinació dels serveis informatius departamentals i la relació amb els mitjans de comunicació.
-11 L'exercici de les competències en matèria de joventut, universitats i recerca, promoció de la dona i telecomunicacions.
-12 La planificació, supervisió, coordinació i l'assessorament dels mitjans i les activitats per satisfer les necessitats informàtiques de l'Administració de la Generalitat.
-13 Qualsevol altra funció que li atribueixin les lleis i disposicions.
Comissionat per a Actuacions Exteriors
El Comissionat per a Actuacions Exteriors té les funcions i l'estructura que estableix el Decret 190/1992, de 14 de setembre.
Comissionat per a Universitats i Recerca
El Comissionat per a Universitats i Recerca té les funcions i l'estructura que estableix el Decret 318/1992, de 28 de desembre.
Òrgans directius del Departament de la Presidència
El Departament de la Presidència, sota la direcció del president de la Generalitat, exerceix les funcions que li corresponen per mitjà dels òrgans directius següents:
Secretaria General de la Presidència.
Direcció General d'Afers Interdepartamentals.
Direcció General de Coordinació i Seguiment Sectorial.
Direcció General del Diari Oficial i de Publicacions.
Direcció General de Serveis de Telecomunicacions.
Direcció General de Serveis d'Informàtica.
Secretaria General de la Presidència
A la Secretaria General de la Presidència li correspon l'exercici de les funcions que determina la legislació vigent i, especialment, la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
També exercirà aquelles altres que li delegui o encomani el titular del Departament.
La Secretaria General de la Presidència dóna suport a la Presidència de la Generalitat i és l'òrgan encarregat de la coordinació general de les activitats i funcions encomanades al Departament de la Presidència.
El secretari general de la Presidència exerceix, així mateix, les funcions que va atribuir el Decret 108/1982, de 12 de maig, al secretari adjunt del Govern.
El secretari general de la Presidència presideix el Consell Tècnic i presta assistència tècnica i administrativa a la Secretaria del Govern.
Depenen directament del secretari general de la Presidència:
5.1 L'Oficina del Consell Executiu, que passa a denominar-se Oficina del Govern i manté les funcions que li atribueix l'article 4 del Decret 279/1984.
Així mateix manté les seves funcions, atribuïdes pel Decret 148/1988, de 11 de juliol, el Servei de Disposicions.
5.2 El Gabinet Tècnic, al qual correspon l'aplicació de les tècniques de seguiment i avaluació de l'exercici del programa de Govern; l'elaboració dels treballs estadístics relacionats amb les àrees d'actuació del Departament i aquells altres que li siguin encomanats pel secretari general; la recopilació i el processament de dades i l'assessorament general sobre aquestes matèries als diferents òrgans del Departament.
El cap del Gabinet Tècnic és un càrrec eventual amb categoria assimilada a subdirector general.
Correspon també al Gabinet Tècnic, en coordinació amb la Direcció General de Serveis d'Informàtica i amb el Centre Informàtic de la Generalitat de Catalunya, el seguiment de les actuacions sobre el disseny i la implantació d'aplicacions informàtiques que han de ser utilitzades per portar a terme les seves funcions.
5.3 El Gabinet de Relacions amb els Ens Locals, al qual pertoca la coordinació i el seguiment de les relacions de la Presidència amb els ens locals i aquelles funcions que li siguin encomanades pel titular del Departament i pel secretari general.
El cap del Gabinet tindrà la consideració de personal eventual amb categoria assimilada a subdirector general.
5.4 La Delegació del Govern de la Generalitat a Madrid, la qual realitza funcions de difusió, promoció i representació institucional.
Òrgans d'assistència al president
Són òrgans d'assistència al president, que actuen sota la direcció directa del secretari general de la Presidència, els següents:
6.1 El Gabinet de la Presidència, que té la responsabilitat de la secretaria del despatx del president de la Generalitat.
El director del Gabinet té categoria de director general.
Del Gabinet de la Presidència en depenen:
6.1.1 El Gabinet de Relacions Externes i Protocol, que exerceix les funcions d'organització i programació de les relacions externes i dels actes públics de la Presidència i del Govern de la Generalitat, en el seu vessant de relacions públiques i de protocol.
Pertoca així mateix a aquest Gabinet la coordinació de les funcions dels responsables de protocol de tots els departaments de la Generalitat per tal d'assolir una tasca coordinada en els temes relatius a protocol.
El cap del Gabinet de Relacions Externes i Protocol és un càrrec eventual amb categoria assimilada a subdirector general.
6.1.2 Per l'Acord del Govern de 16 de juliol de 1990 es va crear l'Oficina d'Atenció a l'Administrat.
El responsable d'aquesta oficina té la condició de personal eventual i està assimilat a la categoria de cap de servei.
6.2 El Gabinet de Mitjans de Comunicació.
Té la responsabilitat de coordinar les relacions del Govern de la Generalitat amb els diferents mitjans de comunicació per tal de facilitar a l'opinió pública el coneixement de l'activitat de la Generalitat i encarregar-se de les relacions amb els mitjans de comunicació, redactar les informacions, preparar entrevistes, rodes informatives i qualsevol altra funció que, d'acord amb la seva naturalesa, li sigui encomanada.
Pertoca, així mateix, a aquest Gabinet la coordinació de les funcions dels responsables de premsa de tots els departaments de la Generalitat, per tal d'assolir una tasca coordinada en els temes relatius a les relacions amb els mitjans de comunicació.
El cap del Gabinet de Mitjans de Comunicació és un càrrec eventual amb categoria assimilada a subdirector general.
Correspon a la Secretaria General Adjunta del Departament de la Presidència coadjuvar en les funcions encomanades a la Secretaria General i exercir les funcions que li deleguin el titular del Departament de la Presidència i el secretari general de la Presidència.
Així mateix, assisteix a les reunions dels secretaris generals dels departaments com a representant del Departament de la Presidència i dóna suport administratiu a les comissions i els organismes adscrits al Departament.
Estan adscrits a la Secretaria General Adjunta els següents organismes autònoms: l'Institut Català de la Dona, el Patronat de la Muntanya de Montserrat i l'Institut Català d'Estudis Mediterranis.
La Secretaria General Adjunta s'estructura en els òrgans següents:
7.1 Subdirecció General de Coordinació.
Té com a funcions la coordinació administrativa i tècnica de les diferents unitats orgàniques del Departament de la Presidència, i les responsabilitats que li encomani el secretari general adjunt de la Presidència.
De la Subdirecció General de Coordinació, en depenen:
El Servei Tècnic d'Arquitectura.
L'Oficina de Supervisió de Projectes.
La Secretaria Administrativa, el Servei de Personal i el Servei Tècnic d'Arquitectura tenen les funcions i l'estructura que estableix el Decret 242/1987, de 20 de juliol.
Correspon a l'Oficina de Supervisió de Projectes l'examen dels avantprojectes i projectes d'obres i les seves modificacions; la vigilància del compliment de les normes reguladores de la matèria, i l'ordenació, la regulació i la coordinació de criteris tècnics.
7.2 El Gabinet de Documentació i Biblioteca té les funcions de formar, gestionar i tractar els fons bibliogràfics i documentals de la Presidència i els d'ús intern de la Secretaria General, així com coordinar i donar directrius respecte dels que existeixen als centres directius del Departament; dirigir i coordinar les activitats del Centre; decidir les adquisicions de llibres i subscripcions, criteris d'ordenació del fons, d'explotació i difusió documental; prestar assistència als usuaris en les seves cerques documentals i encarregar-se de les relacions amb altres centres externs.
El cap del Gabinet de Documentació i Biblioteca és un càrrec eventual amb categoria assimilada a subdirector general.
7.3 La Subdirecció General de Gestió Interna i Manteniment té les funcions que estableix el Decret 366/1986, de 18 de desembre.
La Secretaria General de l'Esport té les funcions que li atribueixen la Llei 8/1988, de 7 d'abril, i els decrets 264/1980, de 28 de novembre, i 235/1985.
Depèn de la Secretaria General de l'Esport la Direcció General de l'Esport, i estan adscrits a aquesta Secretaria l'Institut Nacional d'Educació Física de Catalunya i el Centre d'Alt Rendiment Esportiu.
La Secretaria General de Joventut exerceix les funcions que li atribueix el Decret 179/1992, d'1 de setembre, i s'estructura en els òrgans i les unitats administratives que preveuen els decrets 392/1988, de 27 de desembre, i 4/1992, de 7 de gener.
Està adscrit a la Secretaria General de Joventut l'Institut Català de Serveis a la Joventut.
Direcció General d'Afers Interdepartamentals
Les seves funcions són la coordinació d'aquelles activitats que afectin més d'un departament i totes aquelles que li siguin encomanades; el seguiment del procés d'elaboració i tramitació del programa legislatiu i del seu desplegament normatiu, així com dels aspectes de l'acció de govern que li siguin encomanats; s'encarrega de la Secretaria del Consell Tècnic; l'elaboració d'aquelles publicacions de la Generalitat que per la seva especificitat li siguin encomanades; l'establiment de criteris i la coordinació sobre la imatge institucional i la publicitat, mostres i exposicions institucionals de la Generalitat i l'execució d'aquelles que li siguin expressament encomanades pel titular del Departament; l'establiment de criteris i la coordinació dels serveis d'informació i orientació al ciutadà sobre l'activitat de l'Administració de la Generalitat i l'organització i gestió dels serveis centrals d'informació.
El director general d'Afers Interdepartamentals establirà mecanismes de relació permanent amb els diferents departaments de la Generalitat de Catalunya a l'efecte d'exercir les funcions que té encomanades.
La Direcció General d'Afers Interdepartamentals s'estructura en els òrgans següents:
10.1 El Servei d'Actuacions Interdepartamentals exerceix les funcions de suport al director general en l'àmbit de la coordinació interdepartamental i l'organització de la documentació pròpia o derivada de la d'altres organismes com a suport a les esmentades actuacions interdepartamentals.
Del Servei d'Actuacions Interdepartamentals, en depenen: 10.1.1 La Secció de Gestió Administrativa.
Corresponen a la Secció de Gestió Administrativa les funcions següents: la gestió i la tramitació contractual derivada de l'exercici de les funcions realitzades pel Servei; el seguiment i el control en l'aplicació del pressupost de la Direcció General assignat a l'exercici de les activitats del Servei.
10.2 El Servei d'Informació, Comunicació i Documentació, al qual correspon facilitar informació a tots els ciutadans que la sol·licitin sobre la finalitat, les competències, les actuacions, els serveis, les convocatòries i les publicacions de tots els departaments de la Generalitat; preparar i difondre, mitjançant material imprès o per mitjans informàtics o telemàtics, reculls sistemàtics d'informació administrativa; establir la relació amb els departaments de la Generalitat per tal d'accedir a la informació necessària per a la finalitat del servei; rebre i tramitar totes les iniciatives i els suggeriments que li siguin proposats d'acord amb les previsions de la normativa aplicable.
Del Servei d'Informació, Comunicació i Documentació, en depenen:
10.2.1 La Secció de Documentació, a la qual correspon el disseny, el manteniment i l'explotació de les bases de dades sobre l'organigrama, la informació administrativa i l'activitat de foment de la Generalitat; l'adaptació a l'ús que se'n fa dins el Servei de les bases de dades del DOGC i també d'altres que hi hagi que puguin ser d'interès; l'establiment dels canals de comunicació necessaris per a l'obtenció de la informació primària i també el seu tractament posterior; l'elaboració dels informes que li sol·licitin en relació amb la informació corresponent a les seves bases de dades.
10.2.2 La Secció d'Informació Administrativa, que exerceix les funcions de proporcionar, mitjançant l'atenció directa als ciutadans, la informació que aquests sol·licitin sobre la finalitat, les competències, les actuacions, els serveis, les convocatòries i les publicacions de tota la Generalitat.
Direcció General de Coordinació i Seguiment Sectorial
La Direcció General de Coordinació i Seguiment Sectorial té per funcions la concreció d'objectius i el disseny, el seguiment i l'avaluació de programes i d'actuacions sectorials en aquells àmbits que siguin considerats prioritaris pel titular del Departament, especialment els relatius al foment de la identitat catalana i la planificació i l'establiment de directrius per a la formació i l'avaluació d'alts càrrrecs i la qualitat del servei públic.
El disseny, la coordinació i l'anàlisi d'estudis, treballs tècnics i enquestes del Departament i dels que afectin diversos àmbits de l'acció de govern, l'anàlisi de mitjans i, en general, totes aquelles actuacions d'assistència política i tècnica al titular del Departament i al secretari general en totes aquelles actuacions que aquests li encomanin.
El director general de Coordinació i Seguiment Sectorial establirà mecanismes de relació permanent amb els diferents departaments de la Generalitat de Catalunya a l'efecte d'exercir les funcions que té encomanades.
Estan adscrits a aquesta Direcció General el Centre de Documentació de les Cultures de les Comunitats Autònomes, creat pel Decret 156/1984, de 17 d'abril; el Centre d'Estudis de Temes Contemporanis, creat pel Decret 215/1989, de 28 d'agost, i el Centre d'Investigació de la Comunicació, creat pel Decret 240/1987, de 20 de juliol.
La Direcció General de Coordinació i Seguiment Sectorial s'estructura de la manera següent:
11.1 Àrea de Coordinació i Avaluació.
Li corresponen les funcions de disseny i coordinació d'estudis, treballs tècnis i enquestes; l'anàlisi de mitjans; la proposta de programes i actuacions sectorials en els diversos àmbits considerats prioritaris i la seva avaluació, i l'assessorament i l'assistència tècnica al director general en aquelles matèries que aquest li encomani.
El cap de l'Àrea és un càrrec eventual amb categoria assimilada a subdirector general.
Li corresponen les funcions de planificació, coordinació i seguiment de les actuacions que, en matèria de relacions del Departament de la Presidència amb institucions i entitats, li siguin encomanades pel director general.
El cap del Gabinet de Relacions Institucionals és un càrrec eventual amb categoria assimilada a subdirector general.
Direcció General del Diari Oficial i de Publicacions
Correspon a la Direcció General del Diari Oficial i de Publicacions executar l'ordre de publicació de les normes i els actes administratius destinats al DOGC; la gestió, actualització i difusió de la base de dades del DOGC i de la base de dades de Publicacions de la Generalitat; formar part del Consell Editorial de la Generalitat; programar les publicacions de la Presidència i les que facin referència al conjunt del Govern i de l'Administració de la Generalitat i, amb l'aprovació prèvia del secretari general de la Presidència, ordenar-ne l'edició per part de l'Entitat Autònoma del Diari Oficial i de Publicacions.
Tenir coneixement previ del programa editorial anual de tots els departaments, les entitats autònomes i les empreses públiques de la Generalitat, i també dels costos de cada publicació, a fi que l'Entitat Autònoma pugui fixar els preus de venda al públic per a la seva distribució comercial; proposar i impulsar la normativa editorial pròpia de la Generalitat i vetllar per l'aplicació de les normes gràfiques de senyalització i d'identificació visual de la Generalitat; coordinar l'edició de materials de la Generalitat que siguin de la mateixa naturalesa; vetllar perquè l'activitat editorial de la Generalitat es realitzi en funció de l'eficàcia, la qualitat, la reducció de costos i el servei públic en general.
Està adscrita a la Direcció General del Diari Oficial i de Publicacions l'Entitat Autònoma del Diari Oficial i de Publicacions de la Generalitat.
La Direcció General del Diari Oficial i de Publicacions s'estructura en els òrgans següents:
12.1 La Subdirecció General de Coordinació de Publicacions, a la qual correspon executar la normativa editorial pròpia de la Generalitat conjuntament amb els responsables de publicacions dels departaments i de les entitats autònomes de la Generalitat, i conèixer els aspectes formals de totes les publicacions en el seu estadi final abans de procedir a la impressió i a la tramitació de l'ISBN; planificar i executar la promoció institucional de les publicacions de la Generalitat perquè els materials editats siguin coneguts i assequibles pels seus destinataris.
De la Subdirecció General de Coordinació de Publicacions, en depèn:
12.1.1 La Secció de Registre i Promoció de Publicacions.
Les seves funcions són recopilar totes les dades editorials i bibliogràfiques de tots els llibres i les publicacions periòdiques de la Generalitat a l'efecte de registre i tramitació de l'atorgament de l'ISBN i l'ISSN, elaborar els materials de promoció institucional de publicacions i gestionar-ne la difusió.
Direcció General de Serveis de Telecomunicacions
La Direcció General de Serveis de Telecomunicacions exerceix les funcions que té atribuïdes pel Decret 270/1989, de 22 de novembre, i s'estructura en els òrgans establerts en el mateix Decret.
Direcció General de Serveis d'Informàtica
La Direcció General de Serveis d'Informàtica exerceix les funcions que té atribuïdes pel Decret 30/1982, de 18 de febrer.
Al Gabinet Jurídic Central li corresponen les funcions i l'estructura que té atribuïdes pel Decret 286/1988, de 17 d'octubre.
Així mateix, correspon al Gabinet Jurídic Central emetre informes diriments en el vessant consultiu en les discrepàncies jurídiques entre departaments, quan així li sigui sol·licitat pel titular del Departament de la Presidència o pel secretari general de la Presidència; fer el seguiment legislatiu de l'elaboració de les lleis; estudiar i analitzar la normativa d'altres administracions públiques que pugui afectar l'exercici de les competències de la Generalitat, i estudiar, informar i proposar, si s'escau, la resolució extrajudicial de conflictes pendents, davant totes les jurisdiccions i davant el Tribunal Constitucional.
16.1 L'Institut d'Estudis Autonòmics té les funcions que li atribueix el Decret 383/1984, de 22 de desembre, i s'estructura en les unitats següents:
Àrea Documental i Bibliogràfica.
16.2 Correspon a la Secretaria coordinar les àrees de gestió de l'Institut; realitzar les tasques de relació amb els departaments de la Generalitat, altres administracions, universitats i centres de recerca; cooperar amb el director de l'Institut en la selecció de propostes de recerca i de les persones per portar-les a terme; atendre els investigadors que demanin els serveis de l'Institut; portar a terme la proposta de contractació administrativa dels col·laboradors de l'Institut; proposar, programar i organitzar seminaris, simposis i reunions de debat; coordinar els treballs de recopilació legislativa en dret comparat a petició dels departaments de la Generalitat; col·laborar amb el director en l'edició de publicacions; decidir els criteris de catalogació així com l'adquisició de fons bibliogràfic i documental; proposar al director els membres dels tribunals per a les beques que concedeix l'Institut; redactar les actes i propostes de resolució de les convocatòries de beques; exercir les funcions d'habilitat de l'Institut; elaborar la proposta de pressupost de l'Institut i fer-ne el seguiment; totes les altres funcions que li encarregui el director.
Aquesta Secretaria té nivell de subdirecció general.
16.3 Correspon a l'Àrea Documental i Bibliogràfica proposar els criteris de catalogació i informatització dels fons; proposar l'adquisició de llibres i documents; coordinar els equips de buidatge de la documentació; revisar i actualitzar la catalogació, i donar suport documental als col·laboradors científics que ho demanin.
16.4 Correspon a l'Àrea de Publicacions proposar la planificació de publicacions; gestionar la distribució de les publicacions; programar la col·laboració de l'Institut i la gestió, si s'escau, de les publicacions on participa com a coeditor; proposar textos per a la seva publicació, així com la seva revisió i forma de publicar-los.
17.1 El Departament de la Presidència prestarà suport personal i material a la Comissió Interdepartamental de Promoció de la Dona, creada pel Decret 25/1987, de 29 de gener, i modificada pels decrets 162/1989, d'11 de juliol, i 18/1990, de 23 de gener.
17.2 Resta adscrit al Departament de la Presidència el Comitè Assessor per a l'Estudi de l'Organització de l'Administració de la Generalitat, creat pel Decret 23/1986, de 30 de gener, i modificat pels decrets 69/1989, de 4 d'abril, i 183/1992, d'1 de setembre.
17.3 Es crea la Comissió Interdepartamental de Mitjans Àudio-visuals de la Generalitat de Catalunya, adscrita a la Secretaria General Adjunta de la Presidència, amb la finalitat de disposar de la informació sobre les produccions àudio-visuals dels diferents departaments de la Generalitat i fixar-ne els criteris tècnics; promoure l'arxiu, la difusió i la distribució d'aquesta producció; crear una videoteca i un banc d'imatges específic; assessorar sobre aquestes temàtiques i, en general, realitzar totes aquelles actuacions que contribueixin a millorar la coordinació, producció i difusió dels materials àudio-visuals de la Generalitat de Catalunya.
17.3.1 Formen part d'aquesta Comissió Interdepartamental, que presidirà el secretari general adjunt de la Presidència, un representant de cada una de les unitats tècniques dels departaments i els organismes autònoms de la Generalitat productors de material àudio-visual, designats pel secretari general del Departament o director de l'organisme autònom.
17.3.2 Per a la realització de les seves tasques, la Comissió Interdepartamental de Mitjans Àudio-visuals comptarà amb un secretari dependent de la Secretaria General Adjunta.
Aquest càrrec té la consideració de personal eventual i està assimilat a la categoria de cap de servei.
18.1 Es crea el Consell Territorial del Departament de la Presidència de la Generalitat de Catalunya amb la finalitat de coordinar les diverses actuacions de les delegacions del Govern en l'àmbit territorial; tenir coneixement i fer el seguiment dels temes d'interès general i comarcal que afectin l'acció de govern de la Generalitat i unificar els criteris d'actuació en l'aplicació sectorial del programa de Govern en l'àmbit territorial.
18.2 El Consell Territorial té la composició següent: president, el President de la Generalitat de Catalunya, que pot delegar en el vice-president; vice-president, el secretari general del Departament de la Presidència; vocals, el secretari general adjunt del Departament de la Presidència, el director general d'Afers Interdepartamentals, el director general de Coordinació i Seguiment Sectorial i els delegats del Govern de la Generalitat a Barcelona, Tarragona, Lleida i Girona
-1 Queden suprimits els òrgans següents:
La Direcció General d'Adequació a les Comunitats Europees i la seva estructura orgànica.
La Subdirecció General de Relacions Externes i Protocol i el Servei de Relacions Públiques i Protocol.
La Subdirecció General de Mitjans de Comunicació.
El Servei de l'Oficina de Presidència.
La Secció de Secretaria del Govern.
Dins la Direcció General d'Afers Interdepartamentals:
La Subdirecció General d'Actuacions Interdepartamentals.
El Gabinet d'Estudis de Suport i d'Assessorament.
Dins la Direcció General del Diari Oficial i de Publicacions:
La Secció de Gestió Administrativa.
La Secció de Promoció de Publicacions.
Dins la Direcció General de Serveis d'Informàtica:
El Servei de Planificació i Sistemes.
El Servei de Suport i Aplicacions.
La Secció d'Assumptes Laborals.
La Secció d'Estudis i Publicacions.
Queda suprimit també el càrrec d'assessor especial d'Organització Territorial.
-2 Els òrgans del Departament de la Presidència que no se suprimeixen expressament i que no estan compresos en el present Decret, així com les unitats administratives inferiors que depenen dels òrgans regulats en aquest Decret, continuaran subsistents amb la denominació, l'estructura i les funcions actuals fins que, si s'escau, no en siguin aprovades les disposicions de desplegament oportunes.
-3 Queden modificats els articles 1, 3 i 4 del Decret 383/1984, de creació de l'Institut d'Estudis Autonòmics, amb la redacció següent:
"Es crea l'Institut d'Estudis Autonòmics, que serà un òrgan del Departament de la Presidència i estarà sota la dependència immediata del secretari general del Departament".
S'afegeix, a continuació de "l'Honorable Conseller d'Ensenyament", "el Comissionat per a Universitats i Recerca".
"El director de l'Institut en té la representació, elabora els plans d'actuació, els executa una vegada aprovats pel Consell Rector i és cap del personal adscrit a l'Institut.
"El director és nomenat lliurement per decret del Govern, a proposta del president de la Generalitat, i té nivell orgànic assimilat a director general".
-4 Les assimilacions orgàniques que es fan en els articles 5.2, 5.3, 6.1.1, 6.1.2, 6.2, 7.2, 11.1, 11.2 i 17.3.2 del present Decret, així com les que estableixen els articles 5 del Decret 186/1984, de 17 d'abril, i 5 del Decret 215/1989, de 28 d'agost, s'entenen referides a efectes retributius.
Queden derogades en el que s'oposi i contradigui el present Decret les disposicions següents:
Decret 402/1988, d'1 de desembre.
I qualsevol altra disposició d'igual o inferior rang que s'oposi o contradigui el present Decret.
-1 Es faculta el conseller d'Economia i Finances per realitzar les adaptacions pressupostàries necessàries per donar compliment al que s'estableix en la present disposició.
-2 Es faculta el titular del Departament de la Presidència per desenvolupar el present Decret i adaptar les estructures a nivell de negociat existents a les unitats orgàniques del Departament.
-3 Aquest Decret entrarà en vigor l'endemà de la seva publicació al DOGC.